Mýrarholt ehf. í Bolungarvík hefur keypt togbátinn Margréti SH 177 frá Rifi , að því er fram kemur á vefnum bb.is . Fyrirtækið keypti einnig 12% aflahlutdeild í innfjarðarækju í Ísafjarðardjúpi . Guðmundur Einarsson útgerðarmaður í Bolungarvík á Mýrarholt ásamt Jóni Þorgeiri bróður sínum og sonum þeirra beggja . Báturinn verður fyrst og fremst á rækju en Guðmundur segir að seinna komi í ljós hvort að önnur tækifæri opnist , til að mynda með dragnótarveiðar . Rækjukvótinn sem Guðmundur og félagar kaupa var áður á Matthíasi SH sem var á rækjuveiðum í Ísafjarðardjúpi í vetur . Báturinn er 64 BT að stærð , smíðaður í Póllandi en fullgerður hjá Ósey í Hafnarfirði árið 1999 . Hann hefur áður borið nöfnin Friðrik Bergmann SH , Bára SH og Valgerður BA .